***Zlatni otok KRK***

734-2018

|  |  |
| --- | --- |
| otok-krk-croatia-1920x1200**19.10.2018.**  **petak** | Polazak u 7,00 sati iz Sukoišanske ulice u Splitu. Vožnja autocestom prema Žutoj lokvi do *Senja. Po dolasku razgled kule Nehaj.* Nastavak putovanja prema otoku Krku. *Obilazak arheološkog nalazišta Mirine – Fulfinum*, grada koji je postojao u 1. st. p. Krista a naseljavali su ga vojnici – rimski veterani. Nastavak vožnje do mjesta Krk. Smještaj u hotel. Večera. Noćenje. |
| **20.10.2018.**  baska03**subota** | Doručak. Odlazak u razgled grada Krka, u pratnji stručnog-lokalnog vodiča: *Mala gradska vrata, Kula, stara Gradska vijećnica, Vela placa, Vrata slobode, Kamplin,* *Katedrala,*… Nakon razgleda grada polazak za *Punat,* te odlazak brodom do otočića *Košjun* na kojem je smješten Franjevački samostan iz 15 st. Razgled samostanske zbirke. Poslijepodne odlazak do *Vrbnika,* mjestu poznatom po Vrbničkom statutu iz 1388 god., pisan glagoljicom, ali i najužom ulicom na svijetu. Vrbničko polje poznato je po uzgoju loze od koje se pravi nadaleko poznata Žlahtina. Degustacija vina, sira i pršuta u jednoj od mnogobrojnih konoba u Vrbniku. Povratak u hotel. Večera. Noćenje. |
| **21.10.2018.**  **nedjelja** | Doručak. Odlazak do Bašćanske doline - Jurandvora i posjet crkvi Sv. Lucije u kojoj se čuva replika Baščanske ploče, nastale oko 1100 god., jedan od najstarijih zapisa na starohrvatskom jeziku a tekst je svjedočanstvo o darovnici kralja Zvonimira samostanu benediktinaca. Coffee time u Baškoj. Nastavak vožnje prema špilji Biserujki, smještenoj u blizini morske obale, po čemu je i dobila ime. Ova mala, kratka, jedva 110 m. duga špilja obiluje stalaktitima i stalagmitima, a najniža točka špilje je jedva 12 m. od ulaza. Po završenom razgledu napuštamo otok Krk. Ručak na putu. Nastavak vožnje autocestom i dolazak na početnu stanicu u večernje sate. | | | |

|  |  |
| --- | --- |
| **UPLATA REZERVACIJE: 200,00 kuna**  **NADOPLATA ZA 1/1 SOBU: 260,00 kuna**  **MOGUĆNOST OBROČNE OTPLATE**  **(VISA, AMEX, DINERS)** | **42 – 45 putnika – 1.290,00 kuna**  **38 – 41 putnika – 1.330,00 kuna**  **34 – 37 putnika – 1.360,00 kuna**  **30 – 33 putnika – 1.390,00 kuna** |

**Program uključuje:** prijevoz autobusom turističke klase na navedenim relacijama, smještaj u objektima TN Dražica u mjestu Krk (3\*\*\*) na bazi dva polupansiona sa uključenim pićem za vrijeme večere, ručak pri povratku, ulaznice za objekte koji se posjećuju prema programu uključujući i degustaciju u Vrbniku, lokalnog vodiča za grad Krk – Punat - Vrbnik, boravišnu pristojbu, zakonom propisan PDV, jamčevinu za turistički paket aranžman, osiguranje od posljedica nesretnog slučaja, te organizaciju i vodstvo puta.

**Preporuka:** uplata police osiguranja od rizika otkaza putovanja: 50,00 kuna

**PUTOKAZI-SPLIT**, Mažuranićevo šetalište 14, tel: 455-038, R.V: 9.00 – 17,00 sati,

mob: 098/448-178, www.putokazi-split.com, e-mail: [putokazi@yahoo.co.uk](mailto:putokazi@yahoo.co.uk)

HR-AB-21060271971